
Ministru kabineta noteikumi Nr. 793
Rīgā 2024. gada 10. decembrī (prot. Nr. 52 28. §)
Grozījumi Ministru kabineta 2010. gada 30. marta noteikumos Nr. 320 "Noteikumi par veterinārajām prasībām govju, cūku, aitu un kazu sugas dzīvnieku spermas, olšūnu un embriju apritei Latvijas teritorijā un govju, cūku, aitu un kazu mākslīgās apsēklošanas pakalpojumu sniedzēja minimālo aprīkojumu"
Izdoti saskaņā ar Veterinārmedicīnas likuma 25.panta 1. un 14.punktu
· 1. Izdarīt Ministru kabineta 2010. gada 30. marta noteikumos Nr. 320 "Noteikumi par veterinārajām prasībām govju, cūku, aitu un kazu sugas dzīvnieku spermas, olšūnu un embriju apritei Latvijas teritorijā un govju, cūku, aitu un kazu mākslīgās apsēklošanas pakalpojumu sniedzēja minimālo aprīkojumu" (Latvijas Vēstnesis, 2010, 53. nr.; 2017, 232. nr.) šādus grozījumus:
· 1.1. izteikt 3.1 punktu šādā redakcijā:
· "3.1 Dzīvnieku mākslīgās apsēklošanas komersants katru mēnesi līdz desmitajam datumam Lauku atbalsta dienesta elektroniskajā paziņošanas sistēmā iesniedz šādu informāciju par iepriekšējā mēnesī realizēto govju sugas dzīvnieku spermu:
· 3.11. identitātes numuru vai Valsts ciltsgrāmatas numuru vaisliniekam, no kura iegūta sperma;
· 3.12. realizētās spermas devu skaitu un realizācijas datumu;
· 3.13. pircēja nosaukumu un reģistrācijas numuru komercreģistrā (juridiskām personām) vai vārdu, uzvārdu un personas kodu (fiziskām personām).";
· 1.2. izteikt 7.1. apakšpunktu šādā redakcijā:
· "7.1. pēc dienesta inspektora pieprasījuma uzrāda šo noteikumu 3. un 6. punktā minēto informāciju;".
· 2. Noteikumi stājas spēkā 2025. gada 1. janvārī.

